
Parlamentul României

	Comisia pentru agricultură, silvicultură, industrie alimentară şi servicii  specifice
	                                                                                               Bucureşti,25.05.2000

                                                                                               Nr. 149/XVIII/4


RAPORT 
asupra proiectului de Lege privind creşterea şi ameliorarea raselor de animale


În urma examinării proiectului de Lege privind creşterea şi ameliorarea raselor de animale, în şedinţa din ziua de 25.05.2000 Comisia a hotărât, cu majoritate de voturi, avizare favorabilă cu următoarele amendamente admise:

	Nr. crt.
	Articolul 

(text iniţial)


	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	Art.1 – Creşterea animalelor este o ramură de interes naţional a agriculturii, care implică activitatea de exploatare, reproducţie, ameliorare, furajare şi protecţia animalelor.
	Art.1 se va modifica şi va avea următorul cuprins.

“Art.1 – Creşterea animalelor este o ramură de interes naţional a agriculturii, care implică activitatea de reproducţie, ameliorare, furajare, exploatare, şi protecţia animalelor.”

Deputat: M. Nicolescu – PDSR

Deputat: V. Panteliuc - PDSR
	Pentru ordonarea activităţilor conform fluxului tehnologic.

	2.
	Art.11 - (3) Principalii beneficiari ai activităţii de ameliorare sunt crescătorii de animale privaţi.
	Alin.3 al art.11 se va modifica şi va avea următorul cuprins:

“Art.11 - (3) Principalii beneficiari ai activităţii de ameliorare sunt persoane juridice şi crescătorii privaţi care deţin în proprietate animale înscrise nominal în registrul agricol.”

Deputat: M. Nicolescu – PDSR

Deputat: V. Panteliuc - PDSR
	Pentru a cuprinde toţi beneficiarii activităţii de ameliorare.

	3.
	Art.30 – Sunt supuse regimului de exploatare, stabilit prin prezenta lege, următoarele categorii de terenuri:

   d) pajiştile cu regim special care se află în administrarea şi sub controlul unor unităţi subordonate Ministerului Agriculturii şi Alimentaţiei, cu excepţia perimetrelor de protecţie ecologică, a rezervaţiilor naturale, a parcurilor naturale şi naţionale. 
	Litera d) a art.30 se va modifica şi va avea următorul cuprins:

“Art.30 – Sunt supuse regimului de exploatare, stabilit prin prezenta lege, următoarele categorii de terenuri:

   d) pajiştile cu regim special care se află în administrarea şi sub controlul unor unităţi subordonate Ministerului Agriculturii şi Alimentaţiei sau altor ministere, cu excepţia perimetrelor de protecţie ecologică, a rezervaţiilor naturale, a parcurilor naturale şi naţionale.”

Deputat: M. Nicolescu - PDSR
	Pentru că şi alte ministere deţin în administrare aceste categorii de terenuri.(M.A.P.P.M., etc.)

	4.
	Art.32 – (1) Ministerul Agriculturii şi Alimentaţiei va elabora în termen de un an de la data intrării în vigoare a prezentei legi, strategia de organizare şi exploatare a pajiştilor şi parametri tehnici şi metodologiile recomandate deţinătorilor de terenuri agricole folosite pentru furajarea animalelor pe care le va supune aprobării Guvernului.
	Alin (1) al art.32 se va modifica şi va avea următorul cuprins:

“Art.32 – (1) Ministerul Agriculturii şi Alimentaţiei va elabora în termen de  6 luni de la data intrării în vigoare a prezentei legi, strategia de organizare şi exploatare a pajiştilor şi parametri tehnici şi metodologiile recomandate deţinătorilor de terenuri agricole folosite pentru furajarea animalelor pe care le va supune aprobării Guvernului.”

Deputat: M. Nicolescu - PDSR
	Numărul de instituţii implicate în elaborarea strategiei fiind mare, s-a recurs la reducerea termenului.

	5.
	Art.42  (1) – Terenurile cu destinaţie agricolă care sunt acoperite de vegetaţie forestieră – păşuni împădurite, cu excepţia celor incluse în fondul forestier vor fi readuse în Circuitul pastoral pe baza unui studiu de transformare şi a unui program de îmbunătăţire şi exploatare a pajiştei întocmit de unităţile de specialitate autorizate şi aprobat de autoritatea publică locală.
	Alin.(1) al art.42 se va modifica şi va avea următorul cuprins:

“Art.42 (1) – Terenurile cu destinaţie agricolă care sunt acoperite de vegetaţie forestieră – păşuni împădurite, cu excepţia celor incluse în fondul forestier naţional pot fi readuse în Circuitul pastoral pe baza unui studiu de transformare şi a unui program de îmbunătăţire şi exploatare a pajiştei întocmit de unităţile de specialitate autorizate şi aprobat de autorităţile abilitate.”

Deputat: M. Nicolescu – PDSR

Deputat: V. Panteliuc - PDSR
	Pentru corelare cu sintagmele folosite în legislaţia existentă.

	6.
	Art.43 – Terenurile evidenţiate ca păşuni, fâneţe şi păşuni împădurite pot fi schimbate cu terenuri agricole sau din fond forestier, având acelaşi grad de fertilitate, cu respectarea reglementărilor în vigoare.
	Art.43 se va modifica şi va avea următorul cuprins:

“Art.43 – Terenurile evidenţiate ca păşuni, fâneţe şi păşuni împădurite pot fi schimbate cu terenuri agricole sau din fond forestier, în echivalenţă, cu respectarea reglementărilor în vigoare.”

Deputat: V. Panteliuc – PDSR

Deputat: I. Corniţă - PNŢCD
	Pentru a uşura efectuarea acestor schimburi, întrucât în aceeaşi parcelă fertilitatea poate fi diferită. 

	7.
	Art.52 – (2)  Constatarea contravenţiilor şi aplicarea sancţiunilor se face de către persoane împuternicite de ministrul agriculturii şi alimentaţiei. 
	Alin. (2) al art.52 se va modifica şi va avea următorul cuprins:

“Art.52 – (2)  Constatarea contravenţiilor şi aplicarea sancţiunilor se face de către persoane împuternicite de Ministerul Agriculturii şi Alimentaţiei.”

Deputat: D. Spiridon - Independent
	Împuternicirea este un atribut al ministerului şi nu al ministrului.

	
	
	După alin.(1) al art.53 se introduce un alineat nou, alin.2 cu următorul cuprins:

“Art.53 – (2) În termen de 30 de zile de la data publicării prezentei legi în Monitorul Oficial al României, Partea I, Ministerul Agriculturii şi Alimentaţiei va întocmi normele metodologice de aplicare, care vor fi supuse aprobării Guvernului.”

Deputat: D. Spiridon - Independent
	Pentru urgentarea implementării acestei legi strict necesară.

	8.
	Art.53 – (2) Pe data intrării în vigoare a prezentei legi, Legea nr.40/1975 privind creşterea şi ameliorarea animalelor, republicată în Buletinul Oficial nr.57 din 9 iulie 1980, precum şi orice alte dispoziţii contrare se abrogă.
	Alin.(2) al art.53 devine alin.(3) al art.53:

“Art.53 – (3) Pe data intrării în vigoare a prezentei legi, Legea nr.40/1975 privind creşterea şi ameliorarea animalelor, republicată în Buletinul Oficial nr.57 din 9 iulie 1980, precum şi orice alte dispoziţii contrare se abrogă.”
	Prin renumerotare.



În cursul dezbaterii în comisie, următoarele amendamente nu au fost acceptate:

	Nr. crt.
	Articolul 

(text iniţial)


	Amendamentul propus şi autorul acestuia


	Motivare

1. Argumente pro

2. Argumente contra

	0.
	1.
	2.
	3.

	1.
	Art.43 – Terenurile evidenţiate ca păşuni, fâneţe şi păşuni împădurite pot fi schimbate cu terenuri agricole sau din fond forestier, având acelaşi grad de fertilitate, cu respectarea reglementărilor în vigoare.
	Se elimină.

Deputat: D. Spiridon
	1. Circulaţia juridică a

terenurilor forestiere va fi reglementată printr-o lege specială conform prevederilor Legii nr.54/1998.

2. Textul se referă la golurile alpine care au fost folosite pentru păşunat.

	2.
	Art.41 – (1) 

  d) încasările rezultate din valorificarea producţilor realizate pe suprafeţele de pajişti cultivate cu plante de nutreţ sau seminţe de plante furajere şi din cele provenite prin exploatarea materialului lemnos exoistent pe suprafeţele acoperite cu arborete sau de pajişti împădurite;” 
	Litera d) a alin.(1) al art.41 se va modifica şi va avea următorul cuprins:

“Art.41 – (1) 

  d) încasările rezultate din valorificarea producţiilor realizate pe suprafeţele de pajişti cultivate cu plante de nutreţ sau seminţe de plante furajere şi din cele provenite prin exploatarea materialului lemnos existent pe suprafeţele acoperite cu arborete sau de pajişti împădurite, în conformitate cu prevederile Legii nr.26/1996 – Codul silvic art.88.

Deputat: M. Ianculescu – PDSR
	1. 

2. Exploatarea materialului lemnos, indiferent de proprietate, se face în regim silvic respectând Codul silvic şi Legea nr.141/1999.





Vicepreşedinte,









Secretar, 

     Atilla KELEMEN                                                                                           Neagu VICTOR

Întocmit: Experţi parlamentari,


     Anton PĂŞTINARU


     Aneta BARBU

